CELEX: 62017TN0211
Language: lv
Date: 2017-04-06 00:00:00
Title: Lieta T-211/17: Prasība, kas celta 2017. gada 6. aprīli – Amplexor Luxembourg/Komisija

3.7.2017   
            
            
               LV
            
            
               Eiropas Savienības Oficiālais Vēstnesis
            
            
               C 213/31
            
         Prasība, kas celta 2017. gada 6. aprīli – Amplexor Luxembourg/Komisija
   (Lieta T-211/17)
   (2017/C 213/42)
   Tiesvedības valoda – franču
   
      Lietas dalībnieki
   
   
      Prasītāja: Amplexor Luxembourg Sàrl (Bertrange, Luksemburga) (pārstāvis –J.-F. Steichen, advokāts)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               pieņemt šo prasību tās pašreizējā formā;
            
         
               —
            
            
               pēc būtības atcelt Eiropas Savienības Publikāciju biroja 2017. gada 13. februāra lēmumu;
            
         
               —
            
            
               līdz ar to atcelt iepirkuma procedūru Nr. 10651;
            
         
               —
            
            
               piespriest atbildētājai atlīdzināt visus tiesāšanās izdevumus;
            
         
               —
            
            
               saglabāt prasītājai visas pārējās tiesības, prasījumus un rīcības iespējas.
            
         
      Pamati un galvenie argumenti
   
   Ar šo prasību tiek lūgts atcelt Eiropas Savienības Publikāciju biroja 2017. gada 13. februāra lēmumu, ar kuru prasītāja ir ierindota otrajā vietā iepirkumā AO 10651 – “Eiropas Savienības Oficiālā Vēstneša pielikumā” (OV S) publicējamo paziņojumu apstrāde (OV 2016/S 143-258115).
   Prasības pamatošanai prasītāja izvirza divus pamatus.
   
               1.
            
            
               Ar pirmo pamatu tiek apgalvots Eiropas Savienības tiesību un principu pārkāpums, ciktāl Publikāciju birojs, pretendentiem, kuri piedāvājuma iesniegšanas brīdī nebija Publikāciju biroja līgumpartneri, piedāvājot iespēju izmantot lielāku finansējuma piešķīrumu pārņemšanas izmaksu segšanai, esot acīmredzami pārkāpis vienlīdzīgas attieksmes principu. Prasītājas ieskatā šāda rīcība ir ne tikai klaji diskriminējoša, bet arī klaji neatbilstoša publisko iepirkumu jēgai un pamatiem.
            
         
               2.
            
            
               Ar otro pamatu tiek apgalvota pilnvaru ļaunprātīga izmantošana.